Manipud Kadagiti Editor ti Bannawag
February 28, 2015
National Artist Almario, kangrunaan nga agsarita iti Dap-ayan 2015 dagiti mannurat nga Ilokano
Babaen ti tema a “Ti Akem ni Gumiliano iti Kagimongan Dagiti Ilokano,” agsarita met ni Pedro Bucaneg awardee ken Gawad Pambansang Alagad ni Balagtas Juan S.P. Hidalgo, Jr.
Manamnama a dar-ayan ti sumurok-kumurang a 150 a delegado, tamingen dagiti napusgan nga agsarita a pannakabagi dagiti nadumaduma a chapter ti GUMIL dagiti akem ken gapuanan ti GUMIL ken dagiti mannurat nga Ilokano kadagiti probinsia iti Ilokandia ken kadagiti lugar iti ballasiw-taaw a nagdappatan ni Ilokano.
Tampok pay iti kombension ti pannakayawat ti gunggona dagiti mannurat a nangabak kadagiti pasalip iti panagsuratan, pannakapadayaw dagiti mannurat a nakaibinglay iti naisangsangayan a kontribusion iti Literatura dagiti Ilokano, ken pannakaiwayat ti eleksion ti gunglo.
Daytoy Dap-ayan 2015 wenno tinawen a kombension ti kangrunaan nga aktibidad ti GUMIL Filipinas a pangrambak iti Abril kas Bulan ti Literatura nga Ilokano kas sagudayen ti Proklamasion Bilang 26 nga indeklara ni dati a Presidente Gloria Macapagal Arroyo idi Abril 16, 2001.
Iti sabali a bangir, pinirmaan met ni Presidente Benigno S. Aquino III itay Pebrero 10, 2015 ti Proklamasion Bilang 968 a nangideklara iti bulan ti Abril a kas Nailian a Bulan ti Literatura (National Literature Month wenno Buwan ng Panitikang Filipino). (Mighty C. Rasing)
(Naipablaak iti Bannawag, Marso 9, 2015 a bilang.)
Palag nga Ugsa
PALAG NGA UGSA. Maysa kadagiti ar-aribungbongan dagiti tattao iti tiendaan ti Pudtol, Apayao iti Sabado nga aldaw ti tienda dagiti lako a palag nga ugsa. Naiw-iwa dagitoy iti naingpis. Kimriit iti pannakaibilagna. Nabang-i ti angotna. Segun iti daytoy nga aglaklako, alisto a madispatsana dagiti lakona a palag nga ugsa (sag-P150 ti sangaubon, 16 nga strips wenno iwa ti sangaubon) ta paggugusto dagiti dumaydayo nga aggapu pay kadagiti sabsabali nga ili ken probinsia. (Aileen R. Rambaud)
(Naipablaak iti Bannawag, Marso 9, 2015 a bilang.)
Marso 14: board meeting ti GUMIL Filipinas
Kinuna ni Arthur P. Urata, presidente, a kangrunaan a mapagsasaritaan iti miting ti maangay a Dap-ayan 2015, ti Maika-47 a Nailian a Kombension ti gunglo a sangailien ti GUMIL Metro Manila. (Roy V. Aragon)
(Naipablaak iti Bannawag, Marso 9, 2015 a bilang.)
GUMIL Hong Kong, mareorganisa
Nabuangay idi Hulio 2, 2012, naglumen ti GHK gapu iti pannakakumikom dagiti kameng kadagiti trabahoda. Ita ta mapasungadan ti Maika-47 a Nailian a Kombennsion ti GUMIL Filipinas, inkeddeng dagiti dadduma a dati a kameng a biagen manen daytoy babaen ti nasao a miting.
Mapagsasaritaan iti miting ti pannakapili dagiti interim officers nga agserbi bayat ti pannakaur-urnos ti GHK. (Analyn S. Domingo)
(Naipablaak iti Bannawag, Marso 9, 2015 a bilang.)
Palagip iti Deadline: Salip iti Sarita ti 17th AMMAFLA
Adtoy ti kompleto a pagannurotan nasao a salip:
1. Aggibus ti salip iti Marso 15, 2015.
2. Agpaay laeng ti salip kadagiti agdadamo a mannurat iti Ilokano. Iti daytoy a pasalip, maibilang nga agdadamo ti mannurat no awan pay ti naipablaak a saritana iti Bannawag. No adda man, di koma nasursurok ngem tallo ti naipablaakna agingga iti Dis. 15, 2014 a bilang ti nasao a magasin.
3. Siwawayawaya ti autor a mangpili iti topiko ti isalipna a sarita.
4. Agatiddog ti sarita iti 10-15 a panid iti short bond paper, naimakinilia, wenno saan, naikompiuter iti doble espasio (Times Roman Medium 12 pts. iti computer), ken adda espasio wenno margin a maysa a pulgada iti amin nga igid ti papel.
5. Maysa laeng a sarita ti mabalin nga isalip ti tunggal autor.
6. Nasken nga orihinal, di pay naipablaak wenno naadaw iti ania man a sinurat ti isalip. Nasken met a saan a naipatarus ti pakisalip manipud iti sabali a lengguahe ken nasken a bukod a putar ti autor ti pakisalipna.
7. Ti parbo a nagan ti autor ti agparang a naganna a kas autor ti sarita. Ipatulod ti pakisalip iti uppat a nadalus a kopia ken pakuyogan iti narikpan a sobre a naglaon iti pudno ken parbo a nagan ti autor, paulo ti pakisalip, kaudian a ladawan ken ababa a pakasaritaan ti biag ti autor, adres ti agdama a pagnaedan, agraman e-mail address ken numero ti selpon wenno telepono a mabalin a pakakontakan iti autor. Iti rabaw ti sobre, isurat ti paulo ti sarita ken parbo a nagan ti autor.
8. Ipatulod ti pakisalip babaen ti koreo wenno personal nga idatag iti daytoy nga adres: Short Story Writing Contest, 17th AMMAFLA, c/o Bannawag, Manila Bulletin Publishing Corp., Muralla corner Recoletos Sts., Intramuros, 1002 Manila. Nasken a maawat ti Bannawag ti pakisalip iti di naladladaw ngem iti Marso 15, 2015. Saan a mairaman iti salip ti entry a maawat kalpasan dayta a petsa.
9. Dagiti gunggona: Umuna a Gunggona, P10,000.00; Maikadua, P8,500.00; ken Maikatlo, P7,000.00. Maipaayan pay dagiti mangabak iti sertipiko ti pammadayaw. Adda met karbengan dagiti hurado a mangkissay iti bilang dagiti mangabak no awan ti makapatar iti bukodda a pagbatayan dagiti mangabak. Mabalinda met ti mangparnuay iti sabali a gunggona, no kasapulan.
10. Mapakaammuanto dagiti mangabak no kaano ken sadino ti pakapadayawanda. No met matakuatan a sinalungasing ti mangabak ti Pagannurotan Blng. 2 ken/wenno 6, maibabawi ti premiona ken mapawilanton a makisalip iti ania man a pasalip ti AMMAFLA.
Imatonan da Amado ken Gloria Yoro, Francisco ken Aurora Ponce, ken Alfredo ken Cherry Quibol (agpapada nga agindegen iti Hawaii), panggep ti AMMFLA nga “aronan ti regget dagiti agdadamo a mannurat iti lengguahe nga Ilokano a mangpatadem pay iti plumada.”
February 26, 2015
MARSO 9 2015
SARITA
6 Panagsubli
Maribel Y. Idica
NOBELA
12 Operation: Drop Venus (3)
Norberto D. Bumanglag, Jr.
16 Upa ken Kawitan (16)
Estela A. Bisquera-Guerrero
DANIW
8 Dalluyon
Ronnie E. Aguinaldo
47 Dandaniw a Para Ubbing
Roselyn C. Campano/Leonora R. Melchor
SALAYSAY
20 Ti Lay-ug ti Manabo
Rhea D. Berroy
26 Ania ti Alaem a Kurso, Nakkong?
Gregorio T. Amano
40 Al-alisto Itan ti Panagparupsa Dagiti Mannalon
Reynaldo E. Andres
KOMIKS
27 Gayang ni Lam-ang (75)
30 Aritosan (125)
32 Miks & Tiks
KOLUM
14 Saludsodem ken ni Apo Hues
15 Dear Doc
22 Okeyka, Apong
34 TIPS
35 Haytek!
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
10 Dagiti Pagannurotan ti 17th AMMAFLA
17 Txtm8
18 Siled ti Kararag
19 Kasano ti Panangdalus iti Taraken a Pusa?
23 Wen, Saan a Sinsinan ti Kinabileg ti Musika
24 Naimulan ti “Bannawag @ 80 Tree” iti Siudad ti Vigan
36 Ammuem Pay Dagitoy
39 Kasano ti Panagipakni Kadagiti Wara?
45 Ti Gasatmo Ita a Lawas
46 Idi Un-unana a Panawen
February 21, 2015
Labba, Labbakayo Dita!
LABBA, LABBAKAYO DITA! Ipaspasiar dagiti kakabsat nga Agta iti Sitio Pureg, Callungan, Sanchez Mira, Cagayan dagiti produktoda a labba no kasta a bumabada iti patag. Naaramid dagiti labba manipud iti darimuka, nito ken way. Adu ti malakuanda no kasta nga agipasiarda kadagiti opisina ta nalaka la ngaruden, natibker pay dagitoy ta doble ti lagana. (Ridel T. Cabulisan)
(Naipablaak iti Bannawag, Marso 2, 2015 a bilang.)
ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn vec_Latn ilo_Latn ilo_Latn ast_Latn ltg_Latn ltz_Latn taq_Latn lus_Latn grn_Latn ilo_Latn ilo_Latn sot_Latn ilo_Latn vec_Latn pag_Latn ilo_Latn eus_Latn ilo_Latn bem_Latn ilo_Latn pap_Latn tgl_Latn lus_Latn hun_Latn lvs_Latn swe_Latn ilo_Latn por_Latn ilo_Latn lvs_Latn ces_Latn ilo_Latn plt_Latn ilo_Latn ilo_Latn eng_Latn ilo_Latn umb_Latn nno_Latn ilo_Latn ilo_Latn ilo_Latn ilo_Latn ilo_Latn kea_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn